મૃદુલાબેનના પ્રથમ વાક્યે (દરેક વ્યક્તિનાં જીવનમાં કોઈ ને કોઈ પ્રકારે ગાંધીજીનો પ્રભાવ તો રહ્યો હોય જ છે.) મને પ્રતિભાવ આપવા પ્રેર્યો છે. મારો જન્મ સ્વાતંત્ર્યના સવા વર્ષ પહેલાં થયો. અમારી શાળામાં પણ એક ગાંધીસેનાની જેણે દાંડીકૂચ અને મીઠાના સત્યાગ્રહમાં ભાગ લીધો હતો તેમણે સ્વાનુભવ પર બે કલાક વક્તવ્ય આપ્યું હતું જે આચાર્ય સહિત બધાએ રસથી માણ્યું હતું. ગાંધીજીએ શારીરિક યાતનાઓ દક્ષિણ-આફ્રીકામાં વધુ વેઠી હતી. હિંદુસ્તાનમાં તે વધુ ગાંધીસેનાનીઓના ભાગે આવી હતી.. મીઠાના સત્યાગ્રહમાં પણ મીઠું ઉપાડ્યા પછી હાથ પર લાઠીના જોરદાર ફટકા પડ્યા હતા. અત્યારે કયા નેતાના આહ્વાન પર જનતા યાતના સહેવા તૈયાર છે?